Nils Spjeldnæs

Nils Spjeldnæs (født 3. januar 1926 i Oslo, død 29. mars 2006) var en norsk geolog og paleontolog, forsker og universitetslærer.

Nils Spjeldnæs studerte geologi blant annet i Uppsala i Sverige. Han tok doktorgraden i 1957 og var konservator ved Paleontologisk museum på Tøyen i Oslo fra 1960 til 1961, siden førsteamanuensis ved Institutt for Geologi ved Universitetet i Oslo fram til 1964. I 1965 ble Spjeldnæs professor i historisk geologi ved Universitetet i Århus i Danmark og fra 1973 fikk han et professorat i paleoøkologi ved Institutt for Genetikk og Økologi samme sted. Han kom tilbake til Universitetet i Oslo i 1984 og var professor i historisk geologi og stratigrafi til 1996 da han gikk av med alderspensjon. Han fortsatte imidlertid sitt arbeid på Institutt for Geologi som professor emeritus.

Spjeldnæs mottok Kongens gullmedalje for Universitetets prisoppgave i 1955, ble ridder av Dannebrogordenen og æresdoktor ved Universitetet i Athen i 1995.

Han var sønn av Sverre Spjeldnæs og bror av Johanne Huitfeldt.

Eksterne lenker 
 Minneord over Nils Spjeldnæs 2006

Norske geologiprofessorer
Førsteamanuenser ved Universitetet i Oslo
Norske paleontologer
Dannebrogordenen
Fridtjof Nansens belønning for yngre forskere
Personer fra Oslo
Fødsler i 1926
Dødsfall i 2006